stanford-oval/wikipedia huggingface dataset:
Kenneth Anthony Angell

Kenneth Anthony Angell (3. elokuuta 1930 Providence – 4. lokakuuta 2016) oli yhdysvaltalainen roomalaiskatolinen piispa. Hänet vihittiin papiksi Providencen hiippakuntaan 26. toukokuuta 1956 ja nimitettiin sen vihkipiispaksi sekä Septimunician titulaaripiispaksi 9. elokuuta 1974. Piispaksi vihkiminen seurasi 7. lokakuuta. Pääkonsekraattorina toimi Louis Edward Gelineau, jota avustivat John Francis Whealon ja John Francis Hackett.
Angell sai 6. lokakuuta 1992 nimityksen Burlingtonin piispaksi, jonka virkaan hänet asetettiin 9. marraskuuta. Hän jäi eläkkeelle 9. marraskuuta 2005. Angell salli piispana toimiessaan kuuden lasten hyväksikäytöstä syytetyn papin jatkaa toimintaansa pappeina Vermontissa.
Emmy-palkittu Frasier-sarjan luoja ja tuottaja, syyskuun 11. päivän iskuissa kuollut David Angell oli Kenneth Anthony Angellin veli.
Käännös suomeksi
Maailman ruokakriisi 2007–2008

FAO:n ruokaindeksi, jossa näkyy 2007–2008 ruokakriisi. Tämän ruokakriisin jälkeen hinnat ovat jälleen muuttuneet voimakkaasti.
Vuosien 2007–2008 maailman ruokakriisi kertoo vuosina 2007–2008 alkaneiden ravinnon maailmanmarkkinahintojen nousun aiheuttamasta yhteiskuntakriisistä. YK:n Maailman ruokaohjelma WFP ja Elintarvike ja maatalousjärjestö FAO raportoivat ruokamellakoista 30 maassa toukokuussa 2008. Järjestöt vaativat ruoka-avun lisäämistä muun muassa EU:n kehitysapuministereiltä Brysselissä. Järjestöjen mukaan hätäavun lisäksi maiden omaa maataloutta oli tehostettava. Ruokakriisi haittasi vakavasti 100 miljoonan ihmisen elämää.
FAO:n mukaan 37 maata oli ruokakriisissä, joista 21 maata Afrikassa. Afrikan riisistä on puolet tuontitavaraa ja vehnästä 85 %. Maailmanpankin mukaan ruoan maailmanmarkkinahinta oli noussut 83 % kolmessa vuodessa.  FAO:n mukaan (vuonna 2010) maailmanmarkkinahinnat olivat pudonneet vuoden 2008 huippuluvuista, mutta hinnat olivat korkeampia kuin vuonna 2006 ja hintojen arvioitiin jatkavan vaihtelevina.
Kriisin syyt

Maailmanlaajuisen kriisin taustalla on useita samanaikaisia tekijöitä. Ilmastonmuutos on aiheuttanut epätavallisia kuivuuskausia ja tulvia. Öljyn hinnan nousu on korottanut lannoitteiden, ruoan kuljetuksen ja teollisen maatalouden kustannuksia. Niiden seurauksena viljelypinta-alaa on vähennetty. Myös biopolttoaineiden lisääntyvä käyttö on korvannut viljanviljelyn peltoalaa. Ruokatottumukset ovat muuttuneet, erityisesti lihan syönnin suosio on kasvanut elintason kohoamisen myötä Aasian maissa. Kaikki nämä tekijät yhdessä ruokavarastojen koon rajoittamisen ja ruokateollisuuden pörssiosakkeiden epävakauden kanssa ovat aiheuttaneet maailmanlaajuisen ruokakriisin .
Kriisin syyt > Omavaraisuus

Toimittaja Aileen Kwan mukaan ruokakriisin syynä oli rajojen avaaminen ulkomaisille tuotteille ja kotimaisen maatalouden laiminlyönti. Kansainvälisen valuuttarahaston IMF:n ja Maailman kauppajärjestö WTO:n vaatimat rakennemuutosten ehdot olivat hänen mukaansa olleet tuhoisia maiden omalle elintarviketuotannolle ja vähentäneet niiden elintarviketuotannon omavaraisuutta. Kahtena viime vuosikymmenenä viljelijöille maksetut investointituet oli lakkautettu, pienviljelijöitä ohjattiin suuntautumaan kotimarkkinoiden sijaan kansainvälisille markkinoille ja markkinat avattiin ulkomaisille tuottajille. Tuki suunnattiin vientiin peruselintarvikkeiden tuen sijaan. Tämän johdosta tuontituotteet olivat korvanneet monissa maissa paikallisesti tuotetut elintarvikkeet viimeisten 20 vuoden aikana.
Esimerkiksi FAO:n kustantaman vuonna 2006 julkaistun raportin mukaan Kamerun sovelsi riisin tuotantoon Kansainvälisen valuuttarahaston ja Maailman kauppajärjestön politiikkaa vuodesta 1994: viljelyn tuki lopetettiin, lannoitetuotanto yksityistettiin ja tuontitulli lakkautettiin. Köyhimmät viljelijät joutuivat lopettamaan viljelyn kokonaan kalliiden lannoitteiden vuoksi. Riisin tuonti kasvoi 152 000 tonnista 301 000 tonniin vuosina 1999-2004. Paikallisen viljelyn kannattavuus laski ja se vähentyi 31 prosenttia vuosina 1999-2004. Toinen WTO:n ohjeiden mukaan tuontirajoituksia vähentänyt maa oli Norsunluurannikko. Vuosina 1997-2004 maan oma riisintuotanto väheni 40 prosenttia tuonnin kasvun vuoksi. Liberia puolestaan tuo ulkomailta 90 prosenttia riisistä, vaikka maa voisi tuottaa sitä itsekin.
Bernissä kriisikokouksessa YK:n pääsihteeri Ban Ki-Moon, Maailmanpankin pääjohtaja Robert Zoellick ja WTO:n pääjohtaja Pascal Lamy puolustivat vapaakauppaa ratkaisuna ongelmaan.
Kriisin syyt > Kustannukset

Viljelyyn tarvittavien siementen ja lannoitteiden hinnat olivat nousseet.
Kriisin syyt > Rakenteet

Tutkija Gutu Olana Wayessan mukaan (Helsingin yliopisto, Kehitysmaatutkimuksen laitos) ruokaongelmassa on kyse myös resurssien jakamisesta. Afrikan ja Etiopian pitäisi pystyä tuottamaan ruokaa ihmisilleen ilman ruoka-apua. Hänen mukaansa ratkaisuksi ei pitäisi miettiä vain tuotannon lisäämistä henkeä kohti, vaan myös etnisiä suhteita, demokratiakysymyksiä, ihmisoikeuskysymyksiä ja sananvapautta. Esimerkiksi vaikka Etiopian talous on viime vuosina kasvanut, se ei ole hyödyttänyt köyhiä. UNICEF varoitti kesäkuussa 2008 kuuden miljoonan lapsen nälänhädästä Etiopiassa. Ruoan hinnan nousu ja kuivuus vaikeuttavat tilannetta entisestään. Etiopian hallitus lisäsi vehnän tukea kriisin vuoksi.
Ylijäämäviljaa ei ole

Aiemmin kolmannen maailman nälänhätään vaikutti ruokaviljelmien muuttaminen kaupalliseen käyttöön esimerkiksi tupakan tuotantoon. Tuolloin kolmannen maailman nälkää torjuttiin suurten viljantuottajamaiden ylijäämäviljalla. Nyt ylijäämäviljaa ei enää ole, sillä energian tuottaminen autojen polttoaineeksi on poistanut ylijäämäviljan markkinoilta . Vuonna 2006 maailmassa oli yhtä ihmistä varten varattu 0,416 hehtaaria viljelysmaata. Yhdysvalloissa luku oli 0,559 hehtaaria. Vuonna 2005 viljelyksessä oli 2684 miljoonaa hehtaaria. .
Ylijäämäviljaa ei ole > Kuivuus, satotappiot, varastot, keinottelu ja kysynnän kasvu

Kuivuudesta aiheutuneet Australian satotappiot, maailman ravinnon varmuusvarastojen vähennykset, pörssikeinottelu ja ainakin kasvavasta lihan tuotannosta johtuva kysynnän kasvu ovat myös nostaneet ravinnon maailmanmarkkinahintoja.
Ylijäämäviljaa ei ole > Biopolttoaineet

EREC:n mukaan nälkä perustuu köyhyyteen, ei ravinnon puutteeseen. EREC:n mukaan pääsyiksi elintarvikkeiden hintojen nousuun on arvioitu Aasian kysynnän kasvu, ilmastosta aiheutuneet (kuivuus, tulvat) satotappiot joissain päätuottajamaissa, vientirajoitukset, taloudellinen spekulointi ja kallis öljy. Merrill Lynch:n mukaan öljyn hinta olisi 15 % korkeampi ilman biopolttoaineita. Alle prosentti maailman maatalousmaasta käytetään biopolttoaineiden tuotantoon.
Euroopan komission ja Euroopan parlamentin mukaan 20-22.5.2008 EU:n biopolttoaineita ei voida pitää syynä ravinnon hinnan nousuun viimeisten 18 kuukauden aikana. EU:n maatalousmaasta käytetään vain 2-3 % biopolttoaineiden tuotantoon. Sen sijaan biopolttoaineet lisäävät energiaturvallisuutta, estävät ilmastonmuutosta ja ovat ainoa kestävä vaihtoehto fossiiliselle öljylle.
Mikäli yhden ihmisen tarvitsema viljelysala säilyy entisellään, tarvitaan maailmassa vuonna 2050 viljelysmaata 3820 miljoonaa hehtaaria eli noin 43 % enemmän kuin nykyään. Jo nyt lähes puolet maailman väestöstä kärsii aliravitsemuksesta. Mikäli väestönkasvu säilyy ennusteiden mukaisena, ihmisten ravinnon tuottaminen tulee olemaan valtava haaste. Siihen ei riitä nykyinen tehomaatalouskaan, joka perustuu uusiutumattomien luonnonvarojen käyttöön monin tavoin. Biopolttoaineet tuotetaan lähes kokonaan ruokakasveista ja ne siis kilpailevat ruoantuotannon kanssa. Liikenteen polttoainetarve on valtava. Niin kauan kuin mittaviin kulutusta rajoittaviin toimiin ei ryhdytä, tekniikan tohtori Kimmo Klemolan mielestä  on  kestämätöntä valmistaa ruoasta autoja varten biopolttoaineita .
Seuraukset > Ruokamellakat

Ainakin seuraavissa maissa on ollut vuonna 2008 ruokamellakoita, joissa on vastustettu korkeita hintoja tai jotka muuten saivat sytykkeensä ruokakriisistä: Egypti, Haiti, Jemen, Filippiinit, Kamerun, Mosambik, Marokko ja Indonesia. . Toukokuussa 2008 mellakointia oli myös Somalian pääkaupungissa Mogadishussa, jossa hallitus joutui puuttumaan niihin sotilaallisesti.
Seuraukset > Ruokakriisin vaikutukset terveyteen

Ruoan kallistuminen johtaa aterioiden laadun heikkenemiseen. Vähäravinteinen ruokavalio puolestaan jouduttaa osaltaan hivin kehittymistä aidsiksi ja altistaa hiv-positiiviset vaarallisille infektioille, kuten tuberkuloosille. Monipuolinen ravinto on olennainen osa hiv-hoidon onnistumista. Virusta kantavat aikuiset tarvitsevat päivässä 10-30 prosenttia enemmän energiaa kaloreilla mitattuna kuin terveet aikuiset. Kasvuikäiset hiv-positiiviset lapset puolestaan tarvitsevat jopa kaksinkertaisen määrän energiaa muihin ikätovereihinsa verrattuna. Lisäksi hiv-lääkkeet aiheuttavat vatsavaivoja tyhjään vatsaan otettuna. Tämä voi johtaa siihen, ettei sairastunut halua ottaa lääkkeitä lainkaan.
IFPRI eli Kansainvälinen elintarvikepolitiikan tutkimuslaitos etsii ratkaisuja nälkä- ja köyhyysongelmiin. Esimerkiksi Keniassa kalakauppiaana toimivat naiset saattavat myydä kalastajille seksiä ilman ehkäisyä, jotta rahaa jäisi riittävästi kallistuvien peruselintarvikkeiden ostamiseen. Pohjois-Afganistanissa jotkut naiset ja nuoret tytöt joutuvat jo turvautumaan prostituutioon ruoan kallistumisen takia. YK:n mukaan yhä korkeammalle kipuavat hinnat suistivat viime vuonna 50 miljoonaa ihmistä nälänhädän partaalle. Hinnannousun taustalla ovat muun muassa biopolttoaineiden käytön lisääntyminen, ruoan kysynnän kasvu vaurastuvassa Aasiassa, viljelyalueiden kuivuus sekä keinottelu elintarvikkeiden hinnoilla .
YK:n toimet

Köyhissä maissa perheen tuloista ruoka nielee 70-80 prosenttia, Suomessa ruoan osuus kulutusmenoista on 12 prosenttia. Suomessa ruoan kuluttajahintojen ennustettiin nousevan 6-8 prosenttia vuonna 2008.
Yhdistyneet kansakunnat on perustanut korkeatason ”palokunnan” torjumaan maailman ruokakriisin aiheuttamia ongelmia. YK pyrkii järjestämään 48 miljardia dollaria lisärahoitusta Maailman elintarvikeohjelmalle (WFP).
Aiheesta muualla

Focus on the Global South: FOCUS ON TRADE: Number 140, (pdf), toukokuu 2008, CUSRI Chulalongkorn University, Thaimaa. Aikakausjulkaisu; artikkeleita ruokakriisistä 2008 (englanniksi)
FAO Initiative on Soaring Food Prices FAO. Arkistoitu 9.11.2009. Viitattu 9.5.2010.
FAO Food Price Index FAO. Arkistoitu 30.8.2013. Viitattu 28.8.2012.
Keski-Suomen kansallispuku

Keski-Suomen kansallispuku on suomalainen kansallispuku.
Puku valmistui Suomen Nuorisoseurojen 40-vuotisjuhlaan, jota vietettiin Jyväskylässä vuonna 1921. Sen suunnittelivat U.T. Sirelius ja kirjailija Elsa Heporauta.
Pukuun kuuluu sini-punaraitainen punasävyinen laskostettu hame ja sininen, nyörillä kiinnitettävä liivi mutta ei esiliinaa. Valkoisen paidan hihansuissa ja kauluksessa on hapsut sekä reikäommel tai pitsi.
Keski-Suomen kotiseutulaulu

Keski-Suomen kotiseutulaulu on Keski-Suomen maakuntalaulu. Se on yksi Suomen itsenäistymisen jälkeen Suomen historiallisten maakuntien maakuntalaulujen rinnalle luoduista uusien maakuntien maakuntalauluista. Laulun sanat kirjoitti nimensä mukaisesti korpilahtelainen Martti Korpilahti ruotsalaisen Ivar Widéenin sävelmään. Sen ensiesitys oli vuonna 1920.
Julius Kuperjanov

| Julius Kuperjanov |
| --- | --- |
 Julius Kuperjanov vuonna 1917.
Henkilötiedot
Syntynyt: 11. lokakuuta 1894 Lahovon kylä, Novorževin kihlakunta, Pihkovan kuvernementti
Kuollut: 2. helmikuuta 1919 (24 vuotta) Tartto
Sotilashenkilö
Taistelut ja sodat:  Ensimmäinen maailmansota Viron vapaussota
Sotilasarvo:  luutnantti
Julius Kuperjanov (11. lokakuuta 1894 – 2. helmikuuta 1919) oli virolainen upseeri, joka johti pataljoonaa Viron vapaussodassa Kuperjanov saavutti mainetta hänen joukkojensa osallistuttua Tarton takaisinvaltaukseen tammikuussa 1919. Saman kuun lopussa Kuperjanovin joukot osallistuivat Pajun taisteluun, jossa Kuperjanov haavoittui kuolettavasti. Kuperjanovin johtama pataljoona nimettiin hänen mukaansa ja se osallistui muihin vapaussodan taisteluihin. Kuperjanovista tuli virolainen sankarihahmo hänen kuolemansa jälkeen 1920- ja 1930-lukujen aikana. Myös nykyisissä Viron maavoimissa on Kuperjanovin mukaan nimetty pataljoona.
Elämäkerta

Julius Kuperjanov syntyi tuolloisessa Pihkovan kuvernementissa Novorževin kihlakunnan Dubnovon Lehovossa 11. lokakuuta 1894. Kuperjanovin perhe oli kotoisin Tartonmaalta, jonne he muuttivat takaisin vuonna 1904. Julius opiskeli Tarton opettajaseminaarissa ja valmistui opettajaksi vuonna 1914.
Elämäkerta > Ensimmäinen maailmansota

Ensimmäisen maailmansodan sytyttyä Kuperjanov mobilisoitiin Venäjän keisarikunnan armeijaan. Ollessaan armeijassa Kuperjanov kävi vänrikkikoulun Pietarissa ja valmistui elokuussa 1915. Sodan aikana Kuperjanov johti venäläistä tiedusteluosastoa yleten lopulta luutnantiksi. Kuperjanov haavoittui kesällä 1917 ja liittyi haavoittumisensa jälkeen virolaisiin kansallisiin joukkoihin Tartossa. Virolaisia kansallisia joukkoja oli alettu perustaa keväällä 1917 Saksan keisarikunnan odotetun hyökkäyksen uhan kasvaessa. Kuperjanov kuului Tarton reservipataljoonaan ja nousi sen varakomentajaksi.
Viktor Kingisseppin ja Jaan Anveltin Virossa johtamat bolševikit olivat nousseet valtaan talvella 1917 ja valtaa alettiin siirtää paikallisilta itsehallintoelimiltä työläis- ja sotamiesneuvostoille.. Bolševikit päättivät alkaa toteuttamaan maanjakoa, mikä johti paikoittain yhteenottoihin suojeluskuntien ja punakaartien välillä. Tammikuun puolivälillä 1918 Tähtveressä Kuperjanovin johtama jouko suojeluskuntalaisia surmasi kyläneuvoston puheenjohtajan ja kaksi muuta neuvostolaista Bockin kartanolla. Punakaartilaisten saapuessa syttyi taistelu, jossa kuoli neljä kaartilaista. Suojeluskunta hajaantui kuitenkin yhteenoton jälkeen ja punakaarti otti vallan paikallisella kunnanvaltuustolla.
Saksalaisten jo pitkään odotettu hyökkäys kohti Viroa alkoi 18. helmikuuta 1918. Saksalaisten edetessä Venäjän armeijan jäänteet vetäytyivät lähes ilman vastarintaa. Virossa kansalliset joukot aloittivat toiminnan vallan ottamiseksi punaisilta, jotta saksalaisten saapuessa valta maassa olisi heidän käsissään. Tartossa hankkeeseen ryhtyivät 20. helmikuuta Kuperjanovin reservipataljoona ja Karl Eibundin suojeluskunta. Kapinoitsijat valtasivat Ülenurmen esikaupunkialueen, mutta yritys hyökätä Emajoen yli keskustaan torjuttiin. Saksalaiset saapuivat kaupunkiin 24. helmikuuta. Saksan miehitysaikana Kuperjanov johti salaa paikallista suojeluskuntaa.
Elämäkerta > Viron vapaussota

Tilanne Viron valkoisten ja punaisten välillä oli jäätynyt saksalaismiehityksen aikana, mutta 11. marraskuuta Saksa solmi aselevon ja osapuolet valmistuivat saksalaisten vetäytymistä seuraavan valtatyhjiön muodostumiseen. Saksa antoi de facto -tunnustuksen Viron hallitukselle vallanluovutussopimuksella Riiassa 19. marraskuuta. Maata uhkasi kuitenkin bolševikien hyökkäys. Vladimir Leninin oli hallitus oli mitätöinyt Brest-Litovskin rauhansopimuksen 13. marraskuuta ja laajan rintaman hyökkäys kohti Viroa alkoi saman kuun lopussa. Kupejanov johti ensin marraskuussa perustamansa Tartonmaan suojelupataljoonaa ja myöhemmin Tarton vapaaehtoispataljoonaa. Myöhemmin tammikuussa 1919 pataljoonasta oli tehty Tarton sissipataljoona. Pataljoonansa komentajana Kuperjanov piti yllä ankaraa kuria kieltäen esimerkiksi alkoholin ja korttipelit alaisiltaan. Mainetta Kuperjanov sai hänen osallistuttuaan Tarton valtaukseen. 14. tammikuuta Kuperjanovin joukot ja valkoisten panssarijunat iskivät punaisia vastaan ajaen ne Äksistä ja Mustveen kartanolta. Panssarijunat ajoivat Tartoon, joka puhdistettiin punaisista nopeasti. 31. tammikuuta Kuperjanovin joukot ottivat yhdessä suomalaisten Pohjan Poikien kanssa osaa Pajun taistelun Kuperjanov haavoittui ja hän kuoli Tartossa 2. helmikuuta.
Kuperjanovin kuoleman jälkeen Tarton sissipataljoona nimettiin Kuperjanovin sissipataljoonaksi. Myöhemmin pataljoona laajennettiin rykmentiksi. Rykmentti otti osaa lukuisiin muihin vapaussodan taisteluihin. Kupejanovista tuli etenkin 1920- ja 1930-lukujen aikana virolainen sankarihahmo. Myös nykyiseen Viron armeijaan kuuluu Kuperjanovin mukaan nimetty pataljoona.
Aiheesta muualla

Julius Kuperjanov (Kultuur ja Elu) (viroksi)
Kuperjanovin hautajaiset.
Kuperjanovin muistomerkki Tartossa.
Luettelo myydyimmistä albumeista

Tämä on luettelo maailman myydyimmistä albumeista. Luettelo ei ole kuitenkaan virallinen, sillä myydyistä albumeista ei ole maailmanlaajuisesti tarkkaa lukua, vaan luvut ovat arvioita. Ennen 1980-lukua julkaistujen albumien osalta luettelo ei ole täydellinen, ja se on puutteellinen myös kehitysmaiden osalta.
Selitykset

| Värit |
| --- | --- |
 : Studioalbumit
 : 'Greatest Hits'- ja kokoelmalevyt
 : Soundtrackit
Yli 100 miljoonaa

| Artisti | Albumi | Julkaistu | Genre | Myynti (miljoonaa) | Lähde |
| --- | --- | --- | --- | --- | --- |
| Michael Jackson | Thriller | 1982 | Pop / R&B / Rock | 130 |  |
40–49 miljoonaa

| Artisti | Albumi | Julkaistu | Genre | Myynti (miljoonaa) | Lähde |
| --- | --- | --- | --- | --- | --- |
| AC/DC | Back in Black | 1980 | Rock | 49 |  |
| Meat Loaf | Bat Out of Hell | 1977 | Rock | 43 |  |
| Pink Floyd | The Dark Side of the Moon | 1973 | Rock | 45 |  |
| The Eagles | Their Greatest Hits (1971–1975) | 1976 | Rock | 42 |  |
| Eri artisteja | Dirty Dancing | 1987 | Dance / Pop | 42 |  |
| Whitney Houston / Eri artisteja | The Bodyguard | 1992 | Pop / R&B | 42 |  |
| Shania Twain | Come On Over | 1997 | Country / Pop | yli 40 |  |
| Andrew Lloyd Webber | The Phantom of the Opera | 1986 | Lavamusikaali | 40 |  |
| Backstreet Boys | Millennium | 1999 | Pop | 40 |  |
| Bee Gees / Eri artisteja | Saturday Night Fever | 1977 | Disco | 40 |  |
| Fleetwood Mac | Rumours | 1977 | Rock | 40 |  |
31–39 miljoonaa

| Artisti | Albumi | Julkaistu | Genre | Myynti (miljoonaa) | Lähde |
| --- | --- | --- | --- | --- | --- |
| Led Zeppelin | Led Zeppelin IV | 1971 | Rock | 37 |  |
| Alanis Morissette | Jagged Little Pill | 1995 | Rock | 33 |  |
| The Beatles | Sgt. Pepper’s Lonely Hearts Club Band | 1967 | Rock | 32 |  |
| Céline Dion | Falling into You | 1996 | Pop | 32 |  |
| Mariah Carey | Music Box | 1993 | Pop / R&B | 32 |  |
| Michael Jackson | Dangerous | 1991 | Pop / R&B | 32 |  |
| The Beatles | 1 | 2000 | Rock | 31 |  |
| Céline Dion | Let’s Talk About Love | 1997 | Pop | 31 |  |
26–30 miljoonaa

| Artisti | Albumi | Julkaistu | Genre | Myynti (miljoonaa) | Lähde |
| --- | --- | --- | --- | --- | --- |
| Backstreet Boys | Backstreet Boys  | 1997 | Pop | 30 |  |
| The Beatles | Abbey Road | 1969 | Rock | 30 |  |
| Bee Gees | Spirits Having Flown | 1979 | Disco / Pop | 30 |  |
| Bruce Springsteen | Born in the U.S.A. | 1984 | Rock | 30 |  |
| James Horner | Titanic | 1997 | Soundtrack | 30 |  |
| Dire Straits | Brothers in Arms | 1985 | Rock | 30 |  |
| Michael Jackson | Bad | 1987 | Pop / R&B | 30 |  |
| Pink Floyd | The Wall | 1979 | Rock | 30 |  |
| Eri artisteja | Grease | 1978 | Pop | 28 |  |
| Bon Jovi | Slippery When Wet | 1986 | Rock | 28 |  |
| Guns N’ Roses | Appetite for Destruction | 1987 | Rock | 28 |  |
| Santana | Supernatural | 1999 | Rock | 27 |  |
| ABBA | Abba Gold – Greatest Hits | 1992 | Pop | 26 |  |
| Hootie & the Blowfish | Cracked Rear View | 1994 | Alternative rock | 26 |  |
| Nirvana | Nevermind | 1991 | Grunge/Rock | 26 |  |
20–25 miljoonaa

| Artisti | Albumi | Julkaistu | Genre | Myynti (miljoonaa) | Lähde |
| --- | --- | --- | --- | --- | --- |
| Britney Spears | …Baby One More Time | 1999 | Pop | 25 |  |
| Iron Butterfly | In-A-Gadda-Da-Vida | 1968 | Rock | 25 |  |
| Mariah Carey | Daydream | 1995 | Pop / R&B | 25 |  |
| Queen | Greatest Hits | 1981 | Rock | 25 |  |
| Simon & Garfunkel | Bridge over Troubled Water | 1970 | Folk Rock | 25 |  |
| U2 | The Joshua Tree | 1987 | Rock | 25 |  |
| Whitney Houston | Whitney Houston | 1985 | Pop / R&B | 25 |  |
| Backstreet Boys | Black & Blue | 2000 | Pop | 24 |  |
| Linkin Park | Hybrid Theory | 2000 | Nu metal/Alternative rock | 24 |  |
| Madonna | True Blue | 1986 | Pop | 24 |  |
| Ace of Base | Happy Nation/The Sign | 1994 | Pop | 23 |  |
| Spice Girls | Spice | 1996 | Pop | 23 |  |
| Carole King | Tapestry | 1971 | Pop | 22 |  |
| Madonna | The Immaculate Collection | 1990 | Pop / Dance | 22 |  |
| Metallica | Metallica  | 1991 | Metal | 22 |  |
| Oasis | (What’s the Story) Morning Glory?  | 1995 | Rock | 22 |  |
| Dido | No Angel | 1999 | Pop | 21 |  |
| Madonna | Like a Virgin | 1984 | Pop / Dance | 21 |  |
| Billy Ray Cyrus | Some Gave All | 1992 | Country | 20 |  |
| Bob Marley & The Wailers | Legend: The Best of Bob Marley & The Wailers | 1984 | Reggae | 20 |  |
| Blondie | Parallel Lines | 1978 | Rock | 20 |  |
| Céline Dion | The Colour of My Love | 1993 | Pop | 20 |  |
| Céline Dion | All The Way...A Decade of Song | 1999 | Pop | 20 |  |
| Cher | Believe | 1999 | Pop | 20 |  |
| Def Leppard | Hysteria | 1987 | Rock | 20 |  |
| George Michael | Faith | 1987 | Pop / R&B | 20 |  |
| Janet Jackson | janet. | 1993 | Pop / R&B | 20 |  |
| Lionel Richie | Can't Slow Down | 1983 | Pop / R&B | 20 |  |
| Michael Jackson | HIStory: Past, Present and Future, Book I | 1995 | Pop / R&B | 20 |  |
| Michael Jackson | Off the Wall | 1979 | Pop / R&B | 20 |  |
| Norah Jones | Come Away With Me | 2002 | Jazz | 20 |  |
| Prince & the Revolution | Purple Rain | 1984 | Rock | 20 |  |
| Spice Girls | Spiceworld | 1997 | Pop | 20 |  |
| Tina Turner | Private Dancer | 1984 | Rock | 20 |  |
| Usher | Confessions | 2004 | R&B | 20 |  |
| Metallica | Ride the Lightning | 1984 | Metal | 20 |  |
Aiheesta muualla

Myydyimmät albumit (Arkistoitu – Internet Archive)
Myydyimmät albumit Yhdistyneessä kuningaskunnassa
The Best Selling Albums Ever... Worldwide (englanniksi)
Keski-Suomen elokuvakeskus

Keski-Suomen elokuvakeskus ry on 31. tammikuuta 2000 perustettu elokuvayhdistys, joka toimii elokuvakulttuurin edistäjänä Keski-Suomessa.
Elokuvakeskuksen toimisto sijaitsee Jyväskylässä kulttuuritalo Villa Ranassa. Samasta rakennuksesta löytyy myös elokuvakeskuksen ylläpitämä elokuvateatteri Kino Aurora. Elokuvakeskus ylläpitää myös kiertue-elokuvateatteri Kino Metsoa, joka järjestää elokuvanäytöksiä Keski-Suomen kunnissa.
Yhdistys järjestää muun muassa Arktisen upeeta -elokuvafestivaalia sekä Viitasaaren elokuvaviikkoa.
Keski-Suomen elokuvakeskus kuuluu Taikelta vuosittaista toiminta-avustusta saaviin elokuvakeskuksiin.
Kapuso Mo, Jessica Soho

| Kapuso Mo, Jessica Soho |
| --- | --- |
Tyyli:  dokumentti
Kestoaika:  60 min
Alkuperämaa:   Filippiinit
Alkuperäiskieli:  filipino
Verkko:   GMA Network
Esitetty:  7. marraskuuta 2004 –
Tuotanto
Tuotantoyhtiö(t):  GMA News and Public Affairs
Aiheesta muualla
Virallinen sivusto
IMDb
Kapuso Mo, Jessica Soho on televisioyhtiö GMA Networkin esittämä filippiiniläinen dokumenttiohjelma.
Aiheesta muualla

Viralliset kotisivut
Kaatronlampi (Pieksämäki, Naarajärvi)

| Kaatronlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°14′02″N, 27°06′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  suo-oja 
Järvinumero:  14.935.1.026
Mittaustietoja
Pinnankorkeus:  124,6 m  
Pituus:  190 m  
Leveys:  100 m  
Rantaviiva:  0,529 km  
Pinta-ala:  0,994 ha  
Saaria:  ei saaria 
 fiKaatronlampi 
Kaatronlampi  on Etelä-Savossa Pieksämäellä  Naarajärven lähellä sijaitseva lampi.
Maantietoa

Lampi on 190 metriä pitkä, 100 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 550 metriä.